
Nr. 16497 din 10/11/2025

REFERAT AL PRIMARULUI

privind însușirea de către Consiliul Local al  Raportului de informare și consultare a populației - etapa elaborării propunerilor ce vor fi supuse procesului de avizare - aferent Planului Urbanistic General al Comunei Mihai Viteazu



I. Baza legală

În temeiul dispozițiilor art. 155 alin. (1) lit. b), art. 161 alin. (2) și art. 162 alin. (1) din Codul Administrativ – Legea nr. 57/2019, precum și în conformitate cu prevederile Legii nr. 350/2001 privind amenajarea teritoriului și urbanismul, cu modificările și completările ulterioare, și ale H.G. nr. 525/1996 privind aprobarea Regulamentului General de Urbanism,
Se înaintează Consiliului Local al Comunei Mihai Viteazu prezentul referat în vederea adoptării unei hotărâri privind însușirea Raportului de informare și consultare a populației - în etapa elaborării propunerilor ce vor fi supuse procesului de avizare - aferent Planului Urbanistic General al Comunei Mihai Viteazu 

II. Considerente de fapt

1. Documentația de urbanism a fost elaborată de REDV Birou de Arhitectură și Urbanism S.R.L., având ca specialist cu drept de semnătură R.U.R. pe domnul dr. urb. Mihai-Radu Vânturache.

2. Procesul de informare și consultare a populației s-a desfășurat conform Ordinului MDRT nr. 2701/2010, fiind organizate dezbateri publice în datele de 12.02.2024, 09.04.2024, 12.07.2024 și 26.11.2024, cu participarea reprezentanților autorității locale, a proiectantului și a cetățenilor interesați.

3. Punctul de vedere al compartimentului de specialitate din cadrul autorității publice locale a fost formulat și anexat raportului de consultare, în conformitate cu prevederile legale.



III. Considerente de drept

Aprobarea Planului Urbanistic General al Comunei Mihai Viteazu - constituie un act de autoritate publică locală, cu caracter normativ, care reglementează utilizarea terenurilor, dezvoltarea infrastructurii, delimitarea zonelor funcționale și protejate, precum și stabilirea obiectivelor de utilitate publică, în conformitate cu prevederile:

· art. 47–48 din Legea nr. 350/2001

· art. 23–24 din H.G. nr. 525/1996

· Legea nr. 18/1991 privind fondul funciar

· Legea nr. 50/1991 privind autorizarea executării lucrărilor de construcții



IV. Propunere

Având în vedere cele de mai sus, propun adoptarea unei hotărâri a Consiliului Local al Comunei Mihai Viteazu privind însușirea Raportului de informare și consultare a populației - în etapa elaborării propunerilor ce vor fi supuse procesului de avizare - aferent Planului Urbanistic General al Comunei Mihai Viteazu, în forma prezentată. Menționăm  posibilitatea introducerii de modificări și completări ulterioare în etapa de obținere a avizelor și acordurilor, conform legislației în vigoare.

